దినకరన్, మంత్రి విజయభాస్కర్పైనా..ఆర్కే నగర్ ఉప ఎన్నికలో ఓటర్లకు నోట్ల పంపిణీకేంద్ర ఎన్నికల సంఘం ఆదేశంనేడు సీఎం, మంత్రులపై హైకోర్టులో విచారణన్యూఢిల్లీ/చెన్నై, జూన్ 18 (ఆంధ్రజ్యోతి): తమిళనాడులోని ఆర్కే నగర్ ఉప ఎన్నిక సందర్భంగా ఓటర్లకు నోట్లు పంపిణీ చేశారన్న ఆరోపణలు ఎదుర్కొంటున్న ముఖ్యమంత్రి ఎడప్పాడి పళనిస్వామి, ఆరోగ్య మంత్రి సి.విజయభాస్కర్, అన్నాడీఎంకే ఉప ప్రధాన కార్యదర్శి టీటీవీ దినకరన్లపై ఎఫ్ఐఆర్ దాఖలు చేయాలని ఎన్నికల సంఘం (ఈసీ) ఆదేశించింది. సీఎం జయలలిత మరణంతో ఖాళీఅయిన ఈ శాసనసభ స్థానం ఉప ఎన్నిక పోలింగ్కు ముందు గత ఏప్రిల్ 12న వీరు ఓటర్లకు డబ్బు పంపిణీ చేస్తున్న వీడియో వెలుగులోకి వచ్చింది. దీనిపై దర్యాప్తు చేయాలని సమాచార హక్కు చట్టం కింద దాఖలైన ఓ దరఖాస్తు ఆధారంగా వీరిపై కేసు నమోదుకు నిర్ణయించింది. డబ్బు పంపిణీ ఆరోపణల దరిమిలా విజయభాస్కర్ నివాసంపై ఐటీ దాడులు జరిగాయి. ఓటర్లకు సుమారు రూ.90 కోట్లు పంపిణీ చేసినట్లు ఆ సందర్భంగా దొరికిన పత్రాల ద్వారా వెల్లడైంది. సీఎం పళనిస్వామితో పాటు ఏడుగురు అన్నాడీఎంకే అమ్మ వర్గం నాయకులు పద్ధతి ప్రకారం డబ్బు పంచినట్లు తేలింది. దీంతో ఉప ఎన్నికను ఈసీ రద్దుచేసింది. ఆ తర్వాత రెండాకుల గుర్తుకోసం ఏకంగా ఈసీ అధికారికే లంచం ఇచ్చిన కేసులో దినకరన్ అరెస్టై.. ఇటీవల బెయిల్పై విడుదలయ్యారు. మరోవైపు.. ఈ వ్యవహారంలో సీఎం, మంత్రులు కేఏ సెంగోట్టయ్యన్, సెల్లూరు కే రాజు, తంగమణి, విజయభాస్కర్లపై దాఖలైన కేసును మద్రాస్ హైకోర్టు సోమవారం విచారించనుంది. ఆర్కే నగర్ ఓటర్లకు నగదు పంపిణీ చేసిన వ్యవహారంలో పళనిస్వామి, దినకరన్పై నలుగురు మంత్రులపై చర్యలు తీసుకోకపోవడానికి కారణాలను వెల్లడించాలని కోరుతూ చెన్నైకి చెందిన వైరకణ్ణన్ అనే న్యాయవాది పిటిషన్ దాఖలు చేశారు. దీనిపై హైకోర్టు సోమవారం విచారణ జరుపనుంది. ఈ పిటిషన్లో ముఖ్యమంత్రి జయలలిత మరణం, అన్నాడీఎంకే చీలిక, ఆ పార్టీ ఎన్నికల చిహ్నం స్తంభన, ఆర్కే నగర్ ఉప ఎన్నిక, అన్నాడీఎంకే అమ్మ పార్టీ అభ్యర్థిగా పోటీ చేసిన దినరకన్ ఓటర్లకు నగదు పంపిణీ చేయడం, మంత్రి విజయభాస్కర్ ఇంట్లో ఐటీ సోదాలు తదితర అంశాలను వివరించారు. ఉప ఎన్నికను ఈసీ రద్దుచేసినా.. ఓటర్లకు నగదు పంపిణీ చేసిన వారిపై ఎన్నికల సంఘం గానీ ఐటీ అధికారులు గానీ చర్యలు తీసుకోలేదని పిటిషనర్ పేర్కొన్నారు. ఈ విషయంపై ఆర్టీఐ కింద ఈసీకి ఎనిమిది ప్రశ్నలు సంధిస్తూ లేఖ రాశానన్నారు. ఓటర్లకు భారీ మొత్తంలో నగదు పంపిణీ చేసిన టీటీవీ దినకరన్, పళనిస్వామి, సెంగోట్టయ్యన్, సెల్లూరు కే రాజు, తంగమణి, విజయభాస్కర్లపై ఎలాంటి చర్యలు తీసుకున్నారు? ఒక వేళ చర్యలు తీసుకోని పక్షంలో దానికి కారణం ఏంటి? ఈ వ్యవహారంపై సీబీఐ విచారణకు ఆదేశించే ఉద్దేశం ఉందా? అన్నాడీఎంకే అమ్మ పార్టీ గుర్తింపును రద్దు చేస్తారా.. వంటి ఎనిమిది ప్రశ్నలు అడగగా, వాటికి ఈసీ సమాధానం ఇచ్చింది. ఓటర్లకు నగదు పంపిణీ వ్యవహారంలో టీటీవీ దినకరన్తో పాటు సీఎం పళనిస్వామి, మరో నలుగురు మంత్రులపై కేసులు నమోదు చేయాలని రాష్ట్ర ప్రధాన ఎన్నికల అధికారిని,ఆర్కే నగర్ రిటర్నింగ్ అధికారిని ఆదేశించామని తెలిపింది. కానీ అధికారులు ఏమీ పట్టనట్లు  వ్యవహరిస్తున్నారని, సీఎం, దినకరన్, నలుగురు మంత్రులపై ఫిర్యాదు చేయాలని, ఆ ఫిర్యాదు ఆధారంగా వీరిపై నగర పోలీసు కమిషనర్ కేసు నమోదు చేసి విచారణ జరిపి చార్జిషీటు తయారుచేసి కోర్టుకు సమర్పించేలా ఆదేశించాలని వైరకణ్ణన్ కోరారు. ప్రధాన న్యాయమూర్తి జస్టిస్ ఇందిరా బెనర్జీ, జస్టిస్ సుందర్లతో కూడిన ధర్మాసనం ఈ పిటిషన్ను విచారణకు స్వీకరించింది. సోమవారం వాదోపవాదాలు వినే అవకాశముంది.
dinakaran, mantri vijayabhaaskarpainaa..aarke nagar upa ennikalo otarlaku notla pampineekendra ennikala sangham aadesamnedu cm, mantrulapai hycortulo vichaarananyuudllii/chennai, joon 18 (aandhrajyoti): tamilanaadulooni aarke nagar upa ennika sandarbhamgaa otarlaku notlu pampinee chesaranna aaropanalu edurkontunna mukhyamantri edappadi palaniswamy, aarogya mantri si.vijayabhaskar, annadienke upa pradhaana kaaryadarsi ttv dinakaranlapai efir daakhalu cheyalani ennikala sangham (eesee) aadesinchindi. cm jayalalita maranamtho khaaliayina ee saasanasabha sthaanam upa ennika polingku mundu gatha epril 12na veeru otarlaku dabbu pampinee chestunna veedio veluguloki vachindi. deenipai daryaaptu cheyalani samachara hakku chattam kinda daakhalaina oo darakhastu aadhaaramgaa veeripai kesu namoduku nirnayinchindi. dabbu pampinee aaropanala darimila vijayabhaskar nivaasampai it daadulu jarigai. otarlaku sumaru roo.90 kotlu pampinee chesinatlu aa sandarbhamgaa dorikina patraala dwara velladaindi. cm palaniswaamitho paatu eduguru annadienke amma vargam naayakulu paddhati prakaaram dabbu panchinatlu telindi. deentho upa ennikanu eesee radduchesindi. aa tarvaata rendaakula gurtukosam ekamgaa eesee adhikaarike lancham ichina kesulo dinakaran arestai.. iteevala beyilpai vidudalayyaaru. marovaipu.. ee vyavahaaramlo cm, mantrulu kae sengottain, selluru kee raju, tangamani, vijayabhaaskarlapai daakhalaina kesunu madras hycortu somavaram vichaarinchanundi. aarke nagar otarlaku nagadu pampinee chesina vyavahaaramlo palaniswamy, dinakaranpai naluguru mantrulapai charyalu teesukokapovadaaniki kaaranaalanu velladinchaalani korutu chennaiki chendina vairakannan ane nyaayavaadi pitition daakhalu chesaru. deenipai hycortu somavaram vichaarana jarupanundi. ee pititionlo mukhyamantri jayalalita maranam, annadienke cheelika, aa party ennikala chihnam stambhana, aarke nagar upa ennika, annadienke amma party abhyardhigaa poty chesina dinarakan otarlaku nagadu pampinee cheyadam, mantri vijayabhaskar intlo it sodaalu taditara amsaalanu vivarinchaaru. upa ennikanu eesee radduchesina.. otarlaku nagadu pampinee chesina vaaripai ennikala sangham gaanee it adhikaarulu gaanee charyalu teesukoledani pititioner perkonnaru. ee vishayampai arti kinda eeseeki enimidi prasnalu sandhistuu lekha raasaanannaaru. otarlaku bhari mottamlo nagadu pampinee chesina ttv dinakaran, palaniswamy, sengottain, selluru kee raju, tangamani, vijayabhaaskarlapai elanti charyalu teesukunnaru? oka vaela charyalu teesukoni pakshamlo daaniki kaaranam enti? ee vyavahaarampai cbi vichaaranaku aadesinche uddesam undaa? annadienke amma party gurtimpunu raddu chestara.. vanti enimidi prasnalu adagaga, vaatiki eesee samadhanam ichindi. otarlaku nagadu pampinee vyavahaaramlo ttv dinakarantho paatu cm palaniswamy, maro naluguru mantrulapai kesulu namodu cheyalani rashtra pradhaana ennikala adhikaarini,aarke nagar reterning adhikaarini aadesinchaamani telipindi. cony adhikaarulu emi pattanatlu  vyavaharistunnaarani, cm, dinakaran, naluguru mantrulapai firyaadu cheyalani, aa firyaadu aadhaaramgaa veeripai nagara polisu commisioner kesu namodu chesi vichaarana jaripi chaarjisheetu tayaaruchesi kortuku samarpinchela aadesinchaalani vairakannan koraru. pradhaana nyaayamuurti justis indira benerji, justis sundarlatho kuudina dharmasana ee pititionnu vichaaranaku sweekarinchindi. somavaram vaadopavaadaalu vine avakaasamundi.